b'\n_START_ARTICLE_\nEugenijus Karpavi\xc4\x8dius\n_START_SECTION_\nBiografija\n_START_PARAGRAPH_\nSenelis Povilas Karpavi\xc4\x8dius. 1978\xc2\xa0m. baig\xc4\x97 dizain\xc4\x85 Lietuvos dail\xc4\x97s institute. 1978\xe2\x80\x931982\xc2\xa0m. dirbo Vilniuje Komunalinio \xc5\xabkio projektavimo institute, 1982\xe2\x80\x931993\xc2\xa0m.\xc2\xa0\xe2\x80\x93 leidykloje \xe2\x80\x9eMokslas\xe2\x80\x9c. Nuo 1994\xc2\xa0m. dirbo Lietuvos nacionaliniame muziejuje. 2001\xc2\xa0m. \xc4\xafsteig\xc4\x97 individuali\xc4\x85 leidykl\xc4\x85.\n_START_SECTION_\nK\xc5\xabryba\n_START_PARAGRAPH_\n1983\xe2\x80\x931986\xc2\xa0m. suk\xc5\xabr\xc4\x97 teatro plakat\xc5\xb3. Apipavidalino 200 dail\xc4\x97s ir fotografijos album\xc5\xb3, literat\xc5\xabros, kult\xc5\xabros, istorijos ir paveldo knyg\xc5\xb3. Jo knyg\xc5\xb3 dizainas savitos stilistikos, sant\xc5\xabrios ir subtilios estetikos. Dalyvavo parodose Lietuvoje (Vilniuje 1981\xc2\xa0m.) ir u\xc5\xbesienyje (Lahti, Suomija, 1985\xc2\xa0m., Var\xc5\xa1uva 1986\xc2\xa0m., Fort Kolinsas, JAV, 1987\xc2\xa0m., Ogakis, Japonija, 1991\xc2\xa0m., Brno 1988\xc2\xa0m., 1990\xc2\xa0m., 2000\xc2\xa0m.). 1987\xc2\xa0m. sureng\xc4\x97 individuali\xc4\x85 ekspozicij\xc4\x85 VII Baltijos plakato trienal\xc4\x97je Rygoje. K\xc5\xabrini\xc5\xb3 turi Lietuvos nacionalinis muziejus.'